
Túlélés a turizmusban – Az ágazat sérülékenysége a pandémia hatása következtében

Kulcsszavak: propensity score matching, különbségek különbsége, turizmus, pandémia
Dolgozatomban a pandémia turizmus iparágra gyakorolt sérülékenységét és annak
komponenseit keresem becsült részvételi valószínűségek párosítása (propensity score
matching) és különbségek különbsége (difference-in-differences) módszertannal. Az elemzés
elméleti áttekintésében röviden bemutatom a magyar vállalati szektor reakcióit a 2008-2009-es
pénzügyi válságra. Majd a megállapításokat összevetem a pandémiában tapasztalt vállalati
magatartásformákkal. Továbbá megkeresem ezen reakciók eredőjét és meghatározom mely
pénzügyi dimenziók mentén súrlódtak a vállalatok a legjelentősebben a pandémiával.
Kutatásom fő kérdésköre arra épül, hogy az iparági különbségek lebontása után van-e
eltérés a turizmus és egyéb szektorok között növekedése között. Továbbá meg lehet-e
magyarázni a pandémiával ezt a különbséget. Elképzelésem szerint jelentős különbségek
vannak, továbbá ezeket a különbségeket megpróbálom vállalatirányítási fókusz szerint
különböző tényezőcsoportokra lebontani.
Az elemzés során először meghatározom a távolságokat, ami alapján minden turisztikai
vállalat mellé a kontrollcsoportból egy darab hasonló nem turisztikai vállalatokat keresek. Az
így azonosított vállalatpárokon kiszámolom az átlagos kezelési hatást a kezelteken. Az elemzés
végén a párok alkotta adatbázison különbségek különbsége módszerrel kezelem az időben nem
megfigyelt változókat.
Elemzésem eredményeképpen megállapítottam, hogy a turizmus szektorban az
árbevétel csökkenés jelentősebb volt a többi szektorhoz képest a pandémia következtében.
Továbbá azt is, hogy a pandémia hatására nem lehet vállalatirányítási eszközökkel kontrollálni



